Diari Oficial de la Generalitat Valenciana


Sumari del DOGV 5006, del 16-05-2005 (2005/4754)

RESOLUCIÓ de 12 d'abril de 2005, del director general d'Energia, per la qual s'atorga a Gas Alicante, SAU, autorització administrativa per a la construcció de les instal·lacions corresponents al denominat Gasoducte a Onil i les seues instal·lacions auxiliars, en el tram corresponent als termes municipals d'Onil i Castalla, en la província d'Alacant, s'aprova l'addenda al projecte d'execució i es declara, en concret, la seua utilitat pública (CBREDE 2000/16). Expedient 973/05.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/4754


Data del document
:   12-04-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Onil
    * Castalla
    * gas natural
    * empresa privada
    * infraestructura urbana

RESOLUCIÓ de 12 d'abril de 2005, del director general d'Energia, per la qual s'atorga a Gas Alicante, SAU, autorització administrativa per a la construcció de les instal·lacions corresponents al denominat Gasoducte a Onil i les seues instal·lacions auxiliars, en el tram corresponent als termes municipals d'Onil i Castalla, en la província d'Alacant, s'aprova l'addenda al projecte d'execució i es declara, en concret, la seua utilitat pública (CBREDE 2000/16). Expedient 973/05. [2005/M4754]
  
Vista la sol·licitud presentada per l'empresa Gas Alicante, SAU, amb domicili a l'efecte de notificacions a Elda (Alacant), carrer Nueva, 1-bis, amb data 9 de maig de 2003, en el Servici Territorial d'Indústria i Energia d'Alacant, juntament amb l'addenda al projecte Gasoducte a Onil, firmada per Pedro Vinaches Almiñana, visada pel Col·legi Oficial d'Enginyers Superiors Industrials de la Comunitat Valenciana, demarcació d'Alacant, en data 6 de maig de 2003, perquè li siga atorgada una autorització administrativa per a la construcció de les instal·lacions corresponents al gasoducte denominat Gasoducte a Onil i les seues instal·lacions auxiliars, que discorre íntegrament per la província d'Alacant, i afecta els termes municipals d'Onil i Castalla, s'aprove l'addenda al projecte d'execució i se'n declare, en concret, la utilitat pública.
  
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, així com en la Llei 2/1989, de 3 de març, de la Generalitat Valenciana sobre Impacte Ambiental, per mitjà d'anuncis en el Butlletí Oficial de la Província d'Alacant el dia 25 de març de 2004, en el Diari Oficial de la Generalitat Valenciana, de 24 de març de 2004, en els diaris La Verdad i Metro Hoy, del dia 23 de març de 2004, i exposada en els taulers d'edictes dels ajuntaments afectats, han sigut presentades pels particulars les al·legacions següents:
  
- Vicente Berbegal Pérez, en nom de la mercantil Actiu Enterprises Corporation, SL, i Pablo Sánchez Chillón en nom de la mercantil Berbegal Roque, SA, integrant del grup empresarial abans mencionat, en data 30 d'abril de 2004, davant de la Unitat Territorial d'Energia d'Alacant, per mitjà de sengles escrits d'idèntic contingut sol·liciten, en síntesi, que es desestime el projecte de gasoducte contingut en el document d'addenda presentat i que en cas d'acollir-se els motius i al·legacions formulats facilitarien la col·laboració tècnica i comunicació amb l'empresa promotora per a la ràpida resolució de l'expedient administratiu i l'obra d'urbanització proposada dins de les vies marcades per la legalitat vigent, tot això per allò que es manifesta resumidament a continuació:
  
- Al·legació primera. Existència d'errors materials en la identificació dels titulars de les finques afectades. S'adjunta còpia de la documentació acreditativa de la titularitat d'estes a nom de la mercantil Berbegal Roque, SA.
  
- Al·legació segona. Inadequació del projecte modificat (addenda) a la normativa urbanística vigent i absència de coordinació amb plans urbanístics, ja que la declaració d'interés comunitari aprovada mitjançant un acord del Consell de la Generalitat de 3 de juny de 2003, per a l'actuació de desenvolupament del parc tecnològic d'ús industrial, promogut pel grup empresarial Actiu Enterprises Corporation, SL, ha de reputar-se planejament urbanístic en vigor a tots els efectes i tingut en compte per Gas Alicante, SAU, en promoure el traçat de gasoducte al seu pas per Castalla en els termes continguts en el document d'addenda.
  
- Al·legació tercera. Inobservança del planejament urbanístic vigent i de la declaració d'interés comunitari abans referida, ja que la declaració pública de l'obra de canalització del gasoducte en els termes exposats en el document d'addenda xoca i ha de cedir davant aquella.
  
- Al·legació quarta. Inobservança de les normes i disposicions del Pla d'Acció Territorial de caràcter sectorial sobre prevenció del risc d'inundació de la Comunitat Valenciana (PATRICOVA).
  
- Al·legació cinquena. Petició de nul·litat de l'expedient de sol·licitud d'ocupació del camí ramader anomenat Sendera de les Creuetes davant de la Conselleria de Territori i Habitatge (expedient V/N/099/03-A) pel traçat del gasoducte proposat per Gas Alicante, SAU, sense que la peticionària acreditara la condició de titular d'autorització administrativa per a exercir la dita petició i sense que per part de la Conselleria competent es verificara la realitat d'estos aspectes.
  
- Al·legació sisena. Errònia classificació i qualificació dels terrenys afectats pel traçat del gasoducte a Castalla (addenda) i les seues conseqüències a l'efecte d'expropiació i valoració de béns expropiats i les servituds imposades.
  
- Al·legació setena. Respecte a l'estudi d'impacte ambiental manifesta estar incomplet, atés que eludix l'impacte de l'obra sobre el risc d'inundació, així com la proposició de mesures correctores per a mitigar-lo i la incorrecta aplicació del Reglament d'Impacte Ambiental de la Comunitat Autònoma Andalusa.
  
- Al·legació vuitena. Manifesta la derogació del Reglament Electrotècnic per a baixa tensió aprovat per Decret 2413/1973, de 20 de setembre, que se cita com a normativa segons la qual es portarà a efecte el traçat de la línia de mitjana tensió annexa al gasoducte.
  
- Al·legació novena. Es proposa com a alternativa de traçat a l'addenda que es torne al traçat del projecte inicial de manera que no s'afecten terrenys de les referides empreses.
  
Vist que, de conformitat amb el que establix el Reial Decret 1.434/2002, es va remetre l'anunci de la sol·licitud per a l'exposició en el tauler d'edictes d'aquells municipis afectats, i s'emet informe, en síntesi, del següent:
  
- L'Ajuntament d'Onil no ha presentat cap al·legació.
  
- L'Ajuntament de Castalla, mitjançant un acord adoptat per la Junta de Govern Local en la sessió de 22 de març de 2004, manifesta que l'addenda al projecte en el traçat a partir del PK 4,488, en la seua conducció cap a Castalla, interferix la declaració d'interés comunitari aprovada i en via d'execució i que igualment transcorre del PK 2,547 al PK 3,208 per sòl no urbanitzable, i proposa que isca el traçat de la declaració d'interés comunitari o aporte autorització per l'empresa promotora i que el traçat entre el PK 2,547 al PK 3,208 es trasllade pel camí públic de delimitació entre Castalla i Onil.
  
Vist que, de conformitat amb el que establixen els articles 80 i 98 del Reial Decret 1.434/2002, es va remetre separata de l'addenda al projecte tècnic amb les característiques generals de la instal·lació a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que hi ha en l'expedient, concretament a:
  
- Direcció Territorial d'Alacant de la Conselleria de Territori i Habitatge.
  
- Confederació Hidrogràfica del Xúquer.
  
- Servici Territorial d'Alacant de la Direcció General d'Obres Públiques de la Conselleria d'Infraestructures i Transport.
  
- Departament de Coordinació del Transport Ferroviari de la Direcció General de Ferrocarrils del Ministeri de Foment.
  
- Unitat de Carreteres d'Alacant de la Demarcació de Carreteres de l'Estat a la Comunitat Valenciana del Ministeri de Foment.
  
- Departament d'Obres Públiques de la Diputació d'Alacant.
  
En resposta a la petició de condicionat formulada pel Servici Territorial d'Indústria i Energia d'Alacant, els organismes mencionats van mostrar la seua conformitat a la sol·licitud del peticionari, sense perjuí de les condiciones genèriques i específiques que van ser notificades oportunament a Gas Alicante, SAU.
  
Vist que trameses al sol·licitant les al·legacions expressades i les condicions presentades perquè prestara la seua conformitat o formulara els inconvenients que estimara procedents, va sol·licitar que es tinguera per evacuat el tràmit de contestació d'al·legacions, s'atorgara l'aprovació del projecte d'execució, Addenda al projecte de gasoducte a Onil (Alacant), així com el reconeixement en concret de la seua utilitat pública, i va manifestar de forma particularitzada el següent:
  
- Respecte de les al·legacions formulades per Vicente Berbegal Pérez, en nom de la mercantil Actiu Enterprises Corporation, SL, i les idèntiques presentades per Pablo Sánchez Chillón en nom de la mercantil Berbegal Roque, SA, va manifestar correlativament i, en síntesi, el següent:
  
- Al·legació primera. Es procedix a l'esmena de la titularitat de les finques ressenyades en l'escrit d'al·legacions, sense perjuí de la necessària aportació de la documentació original que acredite la propietat d'estes.
  
- Al·legació segona. La declaració d'interés urbanístic no és més que un instrument juridicourbanístic que permet construir determinades obres d'interés per a la Comunitat Valenciana en sòl inicialment classificat com a no urbanitzable, i transformar la seua classificació i qualificació. En cap cas suposa que el gasoducte d'Onil derogue la declaració d'interés urbanístic. Es tracta de dos projectes distints i perfectament compatibles, i es manifesta la disposició a modificar el traçat, sense afectar tercers, i ajustar-lo als vials o zones verdes projectats que l'al·legant indique abans de l'inici de les obres. Manifesta el promotor que el legislador ha atorgat a les xarxes de distribució de gas natural la condició de projectes d'utilitat pública, segons l'article 103 de la Llei del Sector d'Hidrocarburs, a fi d'evitar que un particular impedisca el subministrament de gas a una comunitat d'interessats sota l'únic argument que no passe el gasoducte per les seues finques. Igualment referix el promotor el contingut de l'article 74.2 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, pel qual es determina que els plans i projectes de construcció de les instal·lacions del present capítol (Infraestructures del sector energètic), les autoritzacions dels quals siguen competència de la Generalitat Valenciana, prevaldran sobre qualsevol instrument de planificació o ordenació territorial o urbanística.
  
- Al·legació tercera. Respecte del conflicte entre la declaració d'interés urbanístic del parc tecnològic i la utilitat pública del gasoducte, es remet el promotor a allò que s'ha manifestat respecte a l'al·legació segona.
  
- Al·legació quarta. El promotor referix l'article 20 del PATRICOVA que preveu l'anàlisi dels possibles riscos d'inundació en plans d'Acció Territorial, plans generals i instruments de desenvolupament modificatius. El fet d'haver sigut exigit per l'administració la construcció d'una canalització del llit o avinguda que poguera produir-se per a la urbanització del parc tecnològic no significa que el gasoducte impedisca complir la normativa esmentada, atés que en cas de coincidència amb una part del traçat del gasoducte, este podria desplaçar-se i ajustar-se al projecte dels al·legants de manera que no afectara la canalització, i és necessari que es facilite al promotor el projecte d'este a fi de poder respectar-lo durant la realització de les obres.
  
- Al·legació cinquena. Els al·legants no són competents per a tramitar la sol·licitud d'autorització d'encreuament i/o paral·lelisme d'un camí ramader i haurà de ser la Conselleria de Medi Ambient la que sol·licite, si és el cas, que es complete o acredite la documentació que estime oportuna. D'altra banda, el promotor està autoritzat administrativament per al subministrament de gas natural en el terme de Castalla mitjançant una Resolució de 16 de desembre de 2002, de la Direcció General d'Indústria i Energia de la Conselleria d'Indústria i Comerç, diferent de la que ara se sol·licita que resulta ser l'autorització d'instal·lacions del projecte.
  
- Al·legació sisena. Assenyala el promotor que la classificació dels terrenys es detallarà en l'acta prèvia a l'ocupació d'acord amb la seua realitat urbanística i, òbviament, la valoració dels béns i drets afectats estarà en funció de la classificació esmentada. Esta valoració es realitzarà en la corresponent peça de preu just d'acord amb el que disposa els articles 29 i següents de la Llei d'Expropiació Forçosa.
  
- Al·legació setena. Respecte d'esta al·legació manifesta el promotor que el gasoducte és una instal·lació subterrània que difícilment pot inundar-se, per això no figuren dins de les obres prohibides del PATRICOVA i que l'estudi d'impacte ambiental complix tots els requisits legals i té en compte totes les mesures correctores, a pesar que citar la normativa de la comunitat autònoma andalusa es tracta d'un error de transcripció.
  
- Al·legació huitena. El promotor manifesta que no procedix la seua contestació per quant el projecte de l'addenda no inclou línies elèctriques.
  
- Al·legació novena. Respecte a la proposta com a alternativa que el traçat discórrega pel projectat inicialment, el promotor manifesta la seua inviabilitat, per quant afectaria un barranc adscrit a la Confederació Hidrogràfica del Xúquer.
  
Finalment, cal assenyalar que tots els béns i drets afectats per la instal·lació del gasoducte seran indemnitzats per mitjà del preu just corresponent i que si els al·legants volen realitzar alguna modificació sobre la seua propietat hauran d'aportar prèviament i abans de l'inici de les obres el projecte del parc tecnològic a fi que el traçat del gasoducte s'ajuste a tal projecte, sempre que no afecte tercers.
  
- Quant a les manifestacions de l'Ajuntament de Castalla entén que el gasoducte és perfectament compatible amb la declaració d'interés comunitari aprovada per a la construcció d'un parc tecnològic, atés que el seu objectiu és construir determinades obres d'interés per a la Comunitat Valenciana en sòl que era no urbanitzable, transformant la seua qualificació. D'altra banda, el contingut de l'article 74.2 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana establix que «els plans i projectes de construcció de les instal·lacions del present capítol (Infraestructures del sector energètic), les autoritzacions dels quals siguen competència de la Generalitat Valenciana, prevaldran sobre qualsevol instrument de planificació o ordenació territorial o urbanística». No obstant això, és compatible, ja que el traçat discorre pel límit de la propietat i la resta per zona verda. A més, el peticionari podria desplaçar el gasoducte sempre dins de les finques i sense afectar tercers, i ajustar-lo per zones verdes o vials que es tingueren projectats, per a la qual cosa serà necessari que el promotor del parc tecnològic facilite còpia del projecte. En tot cas, Gas Alicante, SAU, manifesta que el traçat ha sigut dissenyat en part per a no afectar un barranc adscrit a la Confederació Hidrogràfica del Xúquer que impedix fer discórrer el gasoducte a l'altre costat de la carretera CV-806.
  
Respecte del trasllat del gasoducte pel camí del PK 2,547 al PK 3,208 exposa la seua impossibilitat, ja que el traçat ha de ser lineal i no pot quedar sotmés a les distintes formes dels camins per raons tècniques, econòmiques i de seguretat de les instal·lacions.
  
- Respecte de les condicions presentades per la resta d'administracions i organismes, van ser comunicades oportunament i acceptades pel sol·licitant.
  
Vist que, amb data 25 de novembre de 2004, el director general de Gestió del Medi Natural de la Conselleria de Territori i Habitatge va dictar Declaració d'Impacte Ambiental, i es va estimar acceptable, només als efectes ambientals, el projecte citat, sense perjuí de les autoritzacions que li siguen preceptives i condicionada als aspectes que en la part resolutiva de la present autorització s'exposaran.
  
Vist que Gas Alicante, SAU es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
  
Vist que, d'acord amb la sol·licitud de Gas Alicante, SAU, i l'addenda al projecte de gasoducte a Onil, firmada per Pedro Vinaches Almiñana, visada pel Col·legi Oficial d'Enginyers Superiors Industrials de la Comunitat Valenciana, demarcació d'Alacant, en data 6 de maig de 2003, que s'han presentat, la finalitat que es perseguix amb la construcció d'esta instal·lació és la distribució i subministrament de gas canalitzat per a usos domèstics, comercials i a xicotetes indústries en els termes municipals d'Onil i Castalla, que redundarà en un benefici general per a la zona per on discorre.
  
Vist que el projecte presenta un traçat plenament concretat, té entre la documentació els plans pertinents a escala adequada, està suficientment detallat i conté una relació concreta i individualitzada dels béns i drets afectats.
  
Vist que el Servici Territorial d'Energia d'Alacant, encarregat de la instrucció de l'expedient de sol·licitud, n'ha emés informe favorable.
  
Vist que, per Resolució de 5 de març de 2004, del Servici Territorial d'Indústria d'Alacant, es va aprovar el projecte d'execució i es va autoritzar la instal·lació del projecte de gasoducte a Onil, en els termes municipals d'Onil i Ibi (Alacant) i es va declarar, en concret, la seua utilitat pública.
  
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat del gasoducte, i són estos els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar estes adequadament.
  
Atés que l'article 75.2 del Reial Decret 1.434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació del territori i al medi ambient.
  
Atés que s'han complit els tràmits establits en el títol IV del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
Atés que la Direcció General d'Energia és competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
I. Atorgar autorització administrativa a l'empresa Gas Alicante, SAU, per a la construcció de les instal·lacions corresponents al denominat Gasoducte a Onil i les seues instal·lacions auxiliars, en el tram corresponent als termes municipals d'Onil i Castalla en la província d'Alacant.
  
La present autorització quedarà sotmesa a les condicions que figuren a continuació:
  
Primera. El titular de la instal·lació constituirà en el termini d'un mes una garantia per valor d'11.590,57 euros, import del dos per cent del pressupost de les instal·lacions afectades que figura en l'expedient de sol·licitud, per a garantir el compliment de les seues obligacions, d'acord amb l'article 82 del Reial Decret 1.434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, amb la sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització .
  
Segona. La companyia Gas Alicante, SAU, complirà les obligacions que estrictament s'assenyalen en l'article 74 Obligacions dels distribuïdors de gas natural i el punt 1 de l'article 83 Obligacions i drets dels distribuïdors i comercialitzadors en relació al subministrament de la Llei 34/1998, de 7 d'octubre, del Sector d'Hidrocarburs, així com el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, ampliarà les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
  
Tercera. El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
Quarta. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
  
Cinquena. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
  
Sisena. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.
  
Setena. La present autorització s'atorga sense perjuí de tercers i deixant fora de perill els drets particulars.
  
Novena. Serà causa de revocació de la present autorització:
  
- L'incompliment de la constitució del depòsit de garantia en la forma i termini assenyalat en el present condicionat.
  
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
  
Deu. Condicions d'orde mediambiental:
  
1. Es complirà la proposta de mesures correctores i programa de vigilància ambiental de l'estudi d'impacte ambiental.
  
2. Mesures preventives per a la flora, vegetació i fauna: abans de l'inici de les obres es realitzarà una inspecció del traçat per personal qualificat i sota la supervisió dels agents mediambientals de la zona, per a determinar si és necessari adoptar alguna mesura addicional per a reduir l'impacte sobre estos elements. Els agents mediambientals podran establir ajustos o lleugeres modificacions en el traçat per a evitar l'afectació a exemplars arboris o arbustius de gran port o singulars. En les zones en què es travessen pinedes els agents mediambientals de la zona establiran el traçat més idoni per a reduir l'impacte sobre estes (i l'ajustaran en la mesura que siga possible a camins o per zones en què la pineda tinga menor valor).
  
Respecte a la pineda de la finca la Doncella es determinarà el traçat del gasoducte en el camp sota la supervisió dels agents mediambientals de la zona, a fi d'evitar l'afectació als exemplars arboris de major port. Els agents mediambientals podran establir canvis de traçat amb este fi, que pot suposar desviar la traça de manera que s'evite completament l'afectació a esta pineda si no és possible evitar l'afectació als exemplars de pi de major port.
  
Respecte a l'encreuament del llit en les voltants de Castalla s'establirà en el camp sota la supervisió dels agents mediambientals de la zona el pas més adequat a fi d'evitar o minimitzar l'afectació a les restes d'omeda presents.
  
3. Se seguiran les instruccions que dicten els agents mediambientals de la zona en relació a evitar o reduir el risc d'incendis en les zones pròximes a àrees forestals i en aquells punts en què es travessen estes.
  
4. Abans de l'inici de les obres es complirà el que s'ha establit, per a este tipus de projectes, en el capítol XX (articles 73, 74 i 75) de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat de 19 de desembre de 2003.
  
Així mateix, s'obtindrà informe favorable de la Direcció General d'Urbanisme i Ordenació Territorial d'esta Conselleria respecte de l'afectació al projecte de parc tecnològic promogut per Actiu Enterprises en el terme municipal de Castalla i del compliment del PATRICOVA respecte al risc d'inundació.
  
5. Els materials inerts procedents de les obres d'obertura de la rasa i pista de treball, que per les seues característiques no puguen ser reutilitzats en l'ompliment de la rasa hauran de ser depositats en abocadors de residus inerts degudament identificats i legalitzats.
  
Altres materials residuals de l'obra, com a cables, restes de tancaments, etc. el caràcter dels quals els faça assimilables a residus sòlids urbans, seran depositats en abocadors autoritzats i aptes per a tal fi.
  
6. Zones d'arreplega, depòsits de materials i parcs de maquinària:
  
. La ubicació d'estes zones s'establirà sota la supervisió dels agents mediambientals de la zona, que podran establir els canvis que estimen oportuns.
  
. Les zones d'arreplega de materials que siga necessari establir per a executar les obres, així com els parcs de maquinària, se situaran en tots els casos en terrenys de cultiu sense afectar en la mesura que es puga l'arbratge o desproveïts de vegetació natural.
  
. Els depòsits o abocadors temporals se situaran així mateix en àrees cultivades sense afectar, en la mesura que es puga, l'arbratge, i en qualsevol cas en terrenys adjacents a vies de comunicació. En el cas que l'impacte paisatgístic fóra elevat, es prendran les mesures necessàries per a aïllar visualment les zones mencionades per mitjà del tancament temporal d'estes.
  
. Una vegada acabada l'activitat en les instal·lacions auxiliars citades, es procedirà a la restauració d'acord amb les mesures que s'establisca per a la restauració de la resta del traçat.
  
7. Préstec de materials:
  
. En el cas que el material extret de la rasa no fóra de qualitat adequada, els materials per a l'ompliment d'esta s'obtindran de pedreres existents i legalment autoritzades.
  
8. Es procedirà a la restauració de tota la traça una vegada acabades les obres d'instal·lació del gasoducte, i se seguiran els criteris següents que hauran de concretar-se en un document que serà supervisat i aprovat pels servicis tècnics de la direcció territorial d'esta Conselleria a Alacant:
  
. Retirada de la capa superficial de sòl en les zones en què siga possible i posterior ús en la restauració. Els materials procedents del desbrossament del traçat, en la mesura que siga possible, es trituraran i es reutilitzaran en la restauració del traçat.
  
. Descompactació del terreny. En les zones de terreny natural esta serà superficial o limitada a les zones d'obertura dels clots de plantació.
  
. Reposició de murs de pedra: es procedirà a la reposició de tots els murs de pedra afectats.
  
. En els terrenys naturals (clapes de pineda) es plantaran espècies autòctones en proporció relativa i densitat tals que permeten recuperar la situació anterior a l'actuació o millorar-la. Es recomanen les espècies següents: Rosmarinus officinalis (romer) Stipa tenaccisima (espart), Rhamnus lycioides (arç negre) i Pinus halepensis (pi blanc).
  
- Època de plantació: amb caràcter general entre octubre i febrer ambdós inclusivament.
  
- El seguiment de les plantacions s'efectuarà durant almenys dos anys des que es planten.
  
- Les plantes seran d'una o dos sabes i no superaran els 50 cm d'alçària.
  
- L'origen de les plantes serà de vivers pròxims al lloc de plantació. Es rebutjarà en tot cas la introducció de subespècies, varietats o races originades en jardineria o diferents de les autòctones.
  
- Es preveuran els suficients regs de plantació i manteniment, així com la reposició de malls.
  
. En la finca de la Doncella es plantarà en el traçat, en la mesura que siga possible, exemplars de pi de les espècies afectades.
  
9. Es complirà el que disposa la Llei 3/1995, de Camins Ramaders, en cas d'afectació, i se sol·licitaran les autoritzacions corresponents davant d'esta Conselleria.
  
10. Respecte al patrimoni cultural s'obtindrà informe favorable de la Conselleria de Cultura.
  
II. Aprovar l'addenda al projecte del denominat Gasoducte a Onil, firmada per Pedro Vinaches Almiñana, visada pel Col·legi Oficial d'Enginyers Superiors Industrials de la Comunitat Valenciana, demarcació d'Alacant, en data 6 de maig de 2003, les característiques principals del qual es relacionen a continuació i sotmetre'l a les condicions que igualment es relacionen:
  
Les característiques principals de l'addenda al projecte que s'aprova són les següents:
  
- Canonades: canonada d'acer sense soldadura longitudinal, grau B, segons API-5L amb diàmetre de 8- i 6 ?; i PE DN 200 SDR 17'6, longituds respectives 5270 m, 491 m i 278 m, soterrades a un metre de profunditat com a mínim sobre la seua generatriu superior.
  
- Pressió de la canonada: màxima de servici: 16 bar. Mínima: 4 bar. Cabal de disseny: 2000 m3 (n)/h.
  
- Pressió de servici de la xarxa de distribució: màxima: 0,4 bar. Mínima: 0,05 bar.
  
- Estació de regulació i mesura (ERM) del tipus alta pressió A/mitjana pressió, doble línia de regulació de cabal 2000 m3 (n)/h, cada una, amb previsió d'eixides per a una tercera línia de reserva de regulació manual..
  
- Instal·lacions auxiliars:
  
- Pressupost: 579.528, 90 €
  
Les condicions a què està sotmesa la mencionada aprovació són les següents:
  
1ª. Les obres hauran de realitzar-se d'acord amb l'addenda presentada, amb les variacions que, si és el cas, se sol·liciten i autoritzen.
  
2ª. El titular de l'esmentada instal·lació donarà compte de l'acabament de les obres al Servici Territorial d'Energia d'Alacant, a l'efecte de reconeixement, i presentarà el certificat de direcció corresponent, subscrit per tècnic competent i visat pel col·legi oficial corresponent.
  
3ª. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'esto, en cas de considerar-ho convenient.
  
4ª. L'administració deixarà sense efecte la present resolució en qualsevol moment en el cas que s'observe l'incompliment de les condicions que esta impose. En estos supòsits, l'administració, amb el corresponent expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.
  
5ª. El titular de la instal·lació haurà de tindre en compte en l'execució de l'addenda al projecte les condicions imposades pels organismes afectats, totes les quals se li van notificar oportunament i van ser acceptades.
  
6ª. El termini d'execució de les obres serà de 18 mesos a partir de l'ocupació real de les finques afectades.
  
III. Declarar, en concret, la utilitat pública de les instal·lacions corresponents al denominat Gasoducte a Onil, amb les seues instal·lacions auxiliars, amb els efectes previstos en els articles 105 de la Llei 34/1998, de 7 d'octubre, del Sector d'Hidrocarburs, i 101 del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, la qual cosa porta implícita la necessitat ocupació dels béns i drets afectats, la relació concreta i individualitzada dels quals va ser sotmesa al tràmit d'informació pública, juntament amb la sol·licitud d'autorització administrativa i l'aprovació de l'addenda al projecte del referit gasoducte i va ser publicada en el Butlletí Oficial de la Província d'Alacant número 70, de 25 de març de 2004; en el Diari Oficial de la Generalitat Valenciana número 4718, de 24 de març de 2004, i en els periòdics La Verdad i Metro Hoy, de 23 de març de 2004.
  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València,12 d'abril de 2005.- El director general d'Energia: Antonio Cejalvo Lapeña.